কৃষি অফিসের প থেকে উপজেলা কৃষি সম্প্রসারণ কর্মকর্তা আবু রেজা মোহাম্মদ আসাদুজ্জামান বৃহস্পতিবার উখিয়া থানায় একটি সাধারণ ডায়রীও করেছেন।  উপজেলা কৃষি সম্প্রসারণ অফিসার জানান, গত বৃহস্পতিবার ৭ জুলাই সকাল সাড়ে ১০ টার দিকে উপজেলা কৃষি অফিসার কৃষিবিদ মোহাম্মদ ফজলুল বারী অফিস থেকে বের হয়ে যান। এরপর দুপুর ১২ টা থেকে তিনি অফিসে না আসায় তার মোবাইল ফোনে একাধিক বার যোগাযোগ করেও ফোন বন্ধ থাকার বিষয়টি বিভাগীয় কর্তৃপরে নিকট জানানো হয়। কর্তৃপরে অনুমতিক্রমে ঐ দিন রাতে উখিয়া থানায় কৃষি অফিসারের নিখোঁজ হওয়া  সক্রান্ত একটি সাধারণ ডায়রী লিপিবদ্ধ করা হয়। উল্লেখ্য , উপজেলা কৃষি কর্মকর্তা হৃদরোগে আক্রান্ত হওয়ায় গত ৭ এপ্রিল তিনি উন্নত চিকিৎসার জন্য তিন মাসের ছুটি নিয়ে বাড়িতে চিকিৎসাধীন ছিলেন। প্রায় ৩ মাস চিকিৎসা শেষে তিনি গত ৫ জুলাই কর্মস্থলে যোগদান করেন। তিনি হৃদরোগ, উচ্চ রক্তচাপ ও মানসিক নানা রোগে আক্রান্ত হয়ে প্রায় অসুস্থ থাকেন বলে তার সহকর্মীরা জানান। তার নিখোঁজ হওয়ার সংবাদে তার নিজ এলাকা ব্রাহ্মণবাড়িয়া থেকে তার ভাই ডাঃ শহিদসহ নিকট আত্মীয়রা উখিয়া এসে সম্ভাব্য সকল স্থানে খোঁজাখুঁজির পরও না পেয়ে অবশেষে গতকাল ৯ জুলাই  শনিবার বিকেল ৫টার দিকে উখিয়ার সর্বত্র মাইকিং করা হচ্ছে। উখিয়া থানার ভারপ্রাপ্ত কর্মকর্তা নিয়াজ মোহাম্মদ বলেন, নিখোঁজ কৃষি কর্মকর্তার সন্ধান জানতে সর্বত্র খবর নেওয়া হচ্ছে এবং সংশ্লিষ্ট সকল স্থানে খবর প্রেরণ করা হয়েছে।